
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός της οδού που συνδέει τους οικισμούς Αιγείρας- 
Παπαπροκοπέικα της Κοινότητας Αιγείρας, ως κυριωτέρας 


οδού Κοινοτικής, Νομ. Αχαΐας... 1 

Καθορισμός ορίων και όρων δόμησης στον οικισμό Λαγανά Κοινό¬ 
τητας Παντοκράτορα Ζακύνθου. 2 

Καθορισμός ορίων, όρων και περιορισμών δόμησης του οικισμού 

ΝΗΣΙ του Νομού Ημαθίας. 3 

Τροποποίηση ρυμοτομικού σχεδίου Ιεράπετρας προς αναγνώριση 
δημοτικής οδού στη συνοικία Πάνω Μερά και επί της οδού 

Λασθένους, Νομ. Λασιθίου. 4 

Καθορισμός ορίων οικισμού Μεγαλοχωρίου, κατηγοριοποίησή του 
και καθορισμός όρων αρτιότητας και δόμησης στο Ν. Αέσβου. . 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X. 8660 (1) 

Χαρακτηρισμός της οδού που συνδέει τους οικισμούς Αιγείρας- 
Παπαπροκοπέικα της Κοινότητας Αιγείρας, ως κυριωτέρας οδού 
Κοινοτικής, Νομ. Αχαΐας. 

Ο ΝΟΜΑΡΧΗΣ ΑΧΑΪΑΣ 
’ Εχοντας υπόψη: 

1. Τις δ/ξεις του Ν. 3200/55 περί διοικητικής αποκεντρώαεως 
και τις ίδιες του από 28.6.55 Ν.Δ. περί εξαιρέσεως από της αρμοδιό¬ 
τητας των Νομαρχών μερικών αντικειμένων αρμοδιότητας του 
Υπουργού Δημ. Έργων. 


2. Τις διατάξεις του Ν.Δ. 532/70 περί συμπληρώσεως των διατά¬ 
ξεων περί διοικητικής αποκεντρώσεως. 

3. Τις διατάξεις του Β.Δ. 712/70 και εκείνες του Β.Δ. 7121/70 
και εκείνες του Β.Δ. 677/71 περί τροποποιήσεως και συμπληρώσεως 
του Β.Δ. 712/70. 

4. Το Ν. 1032/80 περί συστάσεώς του Υπουργείου ΧΟΠ. 

5. Το Ν. 1332/82 περί επαναφοράς σε ισχύ, τροποποίηση και 
συμπλήρωση των δ/ξεων του Ν.Δ. 4352/64 και άλλες διατάξεις. 

6. Της 13905/721/24.6.82 και 24712/1248/21.8.82 κοινές 
αποφάσεις των Υπουργών Προεδρίας και ΧΟΠ. 

7. Την 8448/82 απόφαση Νομάρχη Αχαΐας περί αναθέσεως 
ασκήσεως μέρους των αρμοδιοτήτων του Νομάρχη στον Προϊστάμενο 
Πολεοδομίας. 

8. Τις διατάξεις του τελευταίου εδ. της παρ. 2 του άρθρου 1 του 
Π. Δ/τος της 14.10.78 ΦΕΚ 538Δ. 

9. Το X. 7322/86 έγγραφο του Τ.Π. και Π.Ε. στο ΣΧΟΠ Ν. 
Αχαΐας. 

10. Τη γνωμοδότηση του ΣΧΟΠ Ν. Αχαΐας που διατυπώθηκε στο 
9ο θέμα 11ο απόσπασμα πρακτικού, αποφασίζουμε: 

Χαρακτηρίζουμε την οδό που συνδέει τους οικισμούς Αιγείρας - 
Παπαπροκοπέικα Κοινότητας Αιγείρας ως κυριωτέρα κοινοτική. 

Την παρούσα συνοδεύει τοπογραφικό σκαρίφημα στο οποίο η εν 
λόγω οδός περιγράφεται με τα στοιχεία (Α- Β) και είναι διαγραμμι¬ 
σμένος με πράσινο χρώμα. 

Πάτρα, 1 Αυγούστου 1986 

Με εντολή Νομάρχη 
Ο Προϊστάμενος Πολεοδομίας κ.α.α. 

ΧΡΗΣΤΟΣ ΠΑΠΑΝΙΚΟΛΟΠΟΥΛΟΣ 

Αριθ. Τ, Π. 153 (2) 

Καθορισμός ορίων και όρων δόμησης στον οικισμό Λαγανά Κοινότη¬ 
τας Παντοκράτορα Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα» ΦΕΚ 137/Α. 

2. Τις διατάξεις του από 24.4.85 Γί.Δ. (ΦΕΚ 181Δ/3.5.85) 
«Περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης». 

3. Τις προτάσεις των ιδιωτών μελετητών Μηχ/κών στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
χτών πόλεων, που αφορά τον προσδιορισμό των ορίων του υπόψη 
οικισμού Λαγανά Κοινότητας Παντοκράτορα. 

4. Τα πληθυσμιακά στοιχεία των δύο τελευταίων απογραφών του 
κράτους της Ε.ΣΥ.Ε. (1971- 1981). 

5. Την υποβληθείσα ένσταση κατά του καθοριαθέντος ως ανωτέρω 
ορίου του οικισμού Λαγανά. 

6. Τις απόψεις της Κοινότητας Λαγανά όπως διατυπώθηκαν στο 
υπ’ αρ. 18/85 πρακτικό του Κοινοτικού Συμβουλίου. 

7. Την εισήγηση του Συμβουλίου Χ.Ο.Π. του Νομού όπως αυτή 
διατυπώθηκε στο υπ’ αρ. 44/19.12.85 (θέμα 2ο) πρακτικό και με 
την οποία εισηγείται απόρριψη της ένστασης της Αντ. χήρας Γ. Σιδη- 
ροκαστρίτη, των απόψεων της Κοινότητας Παντοκράτορος και την 
έγκριση των ορίων του οικισμού Λαγανά Κοινότητος Παντοκράτορος 
σύμφωνα με την πρόταση των μελετητών και επιπλέον γνωμοδοτεί να 
ορισθεΐ ελάχιστο εμβαδό αρτιότητας σύμφωνα με το άρθρο 5 παρ. 1 
του από 24.4.85 Π.Δ. ως Ι.ΟΟΟμ 2 και να χαρακτηρισθεί ο οικισμός 
Λαγανά ως παραλιακός, τουριστικός, αδιάφορος, διάσπαρτος, στάσι¬ 
μος και μικρός, αποφασίζουμε: 

1. Καθορίζουμε τα όρια του οικισμού Λαγανά της Κοινότητας Πα¬ 
ντοκράτορα Ν. Ζακύνθου, όπως αυτά εμφαίνονται στο από 19.12.85 


θεωρημένο από τον Προϊστάμενο του Τ.Π. και Π.Ε. Ν. Ζακύνθου 
διάγραμμα καθορισμού των ορίων του οικισμού Λαγανά κλίμακας 
1:5.000 και το οποίο φέρει τη σφραγίδα του Συμβουλίου Χ.Ο.Π. του 
Νομού. 

2. Απορρίπτουμε την από 25.9.85 ένσταση της Αντιγόνης χήας Γ. 
Σιδηροκραστρίτη ως στερουμένης αντικειμένου αφού στρέφεται κατά 
των προδιαγραφών της μελέτης των ανοικτών πόλεων και όχι κατά 
των καθοριζομένων ορίων του οικισμού. 

3. Δεν αποδεχόμεθα τις προτάσεις της κοινότητος Παντοκράτορα 
που ζητά: 

α) Να μειωθεί η απόσταση της ζώνης αναγνώρισης φυσικής καταλ¬ 
ληλότητας της περιοχής σε απόσταση μικρότερη από 500μ. από τη 
θάλασσα καθόσον δεν αφορά και δεν επηρεάζει τον καθορισμό των 
ορίων του οικισμού. 

β) Να περιληφθεί η Ν.Δ. πλευρά του Λαγανά από Βεζάλ μέχρι 
συνοικία Μπουχέικα και κεντρικό κοινοτικό δρόμο εντός του ορίου 
διότι δε συγκεντρώνει τις προϋποθέσεις που απαιτεί το από 24.4.85 
Π.Δ. 

γ) Να θεωρηθούν πυρήνες οι γειτονιές με πάνω από πέντε σπίτια 
και να επεκταθεί το όριο στον κεντρικό δρόμο μέχρι τη Γέφυρα, το 
όριο με Μουζάκι, τη γέφυρα Μπούκα, το όριο με Καλαμάκι κ.λπ. 
καθόσον όπως διεπιστώθει αφορά την ακτίνα αναγνώρισης φυσικής 
καταλληλότητας του οικισμού και όχι τον καθορισμό των ορίων. 

δ) Την εκπόνηση μελέτης χωροταξικού σχεδιασμού μετά την 
έγκριση της οριοθέτησης καθόσον αφορά τον καθορισμό των ορίων. 

4. Καθορίζουμε ελάχιστο εμβαδό αρτιότητας για τα δημιουργού- 
μενα μετά τις 3.5.85 ημέρα δημοσιεύσεως του από 24.4.85 Π.Δ. τα 
Ι.ΟΟΟμ 2 . 

5. Κατατάσσουμε τον οικισμό Λαγανά κοινότητας Παντοκράτορα 
ως παραλιακό, τουριστικό, διάσπαρτο, αδιάφορο και μικρό. 

Ζάκυνθος, 20 Δεκεμβρίου 1985 
Η Νομάρχης 
ΕΥΦΗ Δ. ΜΗΤΩΣΗ 



\ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ 5118 . (3) 

Καθορισμός ορίων, όρων και περιορισμών δόμησης του οικισμού 
ΝΗΣΙ του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
' Εχοντας υπόψη: 

1. Τις διατάξεις του από 24.4.1985 Π. Δ/τος (ΦΕΚ 181Δ/3.5. 
1985) «Περί τρόπου καθορισμού ορίων οικισμών της χώρας μέχρι 
2.000 κατοίκους, κατηγορίες αυτών και καθορισμός όρων και περιο¬ 
ρισμών δόμησής τους». 

2. Τις προτάσεις των ιδιωτών μελετητών Μηχανικών, στους 
οποίους ανατέθηκε σχετική μελέτη στα πλαίσια του προγρά|ΐματος 
των ανοικτών πόλεων που αφορούν στον προσδιορισμό των ορίων του 
υπόψη οικισμού. 

3. Το δελτίο αρχιτεκτονικής αναγνώρισης του οικισμού που συ¬ 
μπληρώθηκε από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της Ε.Σ.Υ.Ε. 

5. Την από 23.10.1986 γνωμοδότηση του Συμβουλίου ΧΟΠ του 
Νομού όπως αυτή διατυπώνεται στο δεκατοτέταρτο (14ο) πρακτικό 
του πράξη πρώτη (1η). 

6. Την αρ. 106/1985 απόφαση του Κοινοτικού Συμβουλίου της 
Κοινότητας ΝΗΣΙ. 

7. Το έγγραφο Γ. 29557/2769οικ./8.4.1986/ Υπουργείο ΠΕ. 
ΧΩ.ΔΕ/Δ/νση Γ1- Γ3/ Τμήμα Ομάδα χωριών. 

8. Την αρ. 3106/20.6.1986 απόφαση Νομάρχη Ημαθίας «Καθο¬ 
ρισμός μεγίστου επιτρεπόμενου ύψους κτισμάτων στους οικισμούς του 
Ν. Ημαθίας με εγκεκριμένο σχέδιο και με πληθυσμό κάτω των 5.000 
κατοίκων». 

9. Τον Α.Ν. 314/1968 όπως τροποποιήθηκε και συμπληρώθηκε 
με το Ν.Δ. 1018/1971 και τους Ν. 1337/1983 και 1512/1985, 
αποφασίζουμε: 

I. Κατατάσσομε τον οικισμό ΝΗΣΙ στην κατηγορία Αδιάφορος, Δυ¬ 
ναμικός, Συνεκτικός, Μεγάλος. 

II. Καθορίζομε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5.000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζομε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Εντός του υφισταμένου εγκεκριμένου ρυμοτομικού σχεδίου: 

α. Ελάχιστο πρόσωπο 13Μ. 

Ελάχιτο εμβαδό 300μ 2 . 

Κατά παρέκκλιση θεωρούνται άρτια τα οικόπεδα που υπάγονται 
στις διατάξεις του από 25.8.1969 Β. Δ/τος (ΦΕΚ 164Δ/1969), του 
Ν. Δ/τος 8/9.6.1973 (ΦΕΚ 124Δ/1973), του άρθρου 25 του Ν. 
1337/1983 και του άρθρου 6 του Ν. 1577/1985 και έχουν τα 
αντίστοιχα ελάχιστα όρια που θέτουν οι διατάξεις αυτών. 

β. Μέγιστο ποσοστό κάλυψης των οικοπέδων 70% της επιφάνειας 
των με εφαρμογή των διατάξεων του Ν. 1577/1985. 

γ. Συντελεστή δομήσεως 0,80. 

δ. Μέγιστο επιτρεπόμενο ύψος κτιρίων 9,00Μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέ¬ 
πεται η αύξηση του ύψους αυτού κατά Ι,ΟΟΜ ώστε να αποκτηθεί το 
ελάχιστο ελεύθερο ύψος ορόφου. 

Πάνω από το μέγιστο επιτρεπόμενο ύψος επιτρέπεται η κατασκευή 
στέγης ύψους το πολύ 2,00Μ. 


ε. Δεν επιτρέπεται η κατασκευή Ρ1ΕΟΤΙ5 . 

Β. Εντός των ορίων που καθορίζονται με την παρούσα απόφαση και 
εκτός του εγκεκριμένου ρυμοτομικού σχεδίου του οικισμού ισχύουν τα 
εξής: 

α. Γενικοί όροι δόμησης: 

1. Οι γενικοί όροι δόμησης που προβλέπονται από το άρθρο 5 του 
από 24.4.1985 Π. Δ/τος (ΦΕΚ 181Δ/1985) εκτός του εδαφίου ε 
της παρ. 4 του άρθρου αυτού. 

2. Αρτιότητα γηπέδου 1.000Μ 2 . 

β. Ειδικοί όροι δόμησης: 

1. Επιβολή στέγης στις περιπτώσεις: 

ι. Εξάντλησης συντελεστή δόμησης. 

ιι. Εξάντλησης ύψους ή αριθμού ορόφων. 

Μέγιστη επιτρεπόμενη κλίση της στέγης 40%. 

Μέγιστο επιτρεπόμενο ύψος στέγης 2,00Μ υπεράνω του μεγίστου 
επιτρεπομένου ύψους. 

Επιτρέπεται η χρήση οποιουδήποτε τύπου κεραμιδιών (Ελληνικά- 
Ρωμαϊκά- Γαλλικά). 

2. Επιτρέπεται η χρήση εξωτερικών χρωματισμών κατά την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, αντοικτός καλυμμένος, κλειστός, στοά, χαγιάτι) με σχέση ως 
προς τις αντίστοιχες όψις 1:2. 

4. Επιτρέπετια στον ιδιοκτήτη η χρησιμοποίηση του υλικού κατα¬ 
σκευής στηθείου κατά τη δική του προτίμηση. 

5. Δεν τίθεται περιορισμός στην αναλογία των εξωτερικών ανοιγ¬ 
μάτων σε σχέση με τις αντίστοιχες όψεις. 

6. Δεν τίθεται περιορισμός στην επιλογή του τύπου και του υλικού 
της κατασκευής της περίφραξης. 

Γ. Κατά παρέκκλιση εντός των οριών του οικισμιύ θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

ίνΑ. Πριν από οποιαδήποτε κατάτμηση οικοπέδων εντός των 
οριών του οικισμού θα πρέπει να θεωρείται το σχετικό τοπογραφικό 
διάγραμμα από το Πολεοδομικό Γραφείο Αλεξάνδρειας ώστε να εξα¬ 
σφαλίζεται η συνέχεια των υπαρχόντων κοινοχρήστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π. Δ/τος 
«τρόπος καθορισμού οριών οικισμών ΐης χώρας μέχρι 2.000 κατοί¬ 
κους, κατηγορίες αυτών και κάθοδο’:ς όρων και περιορισμών δόμη¬ 
σής τους». 

Β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4.1985 
(ΦΕΚ 181Δ/3.5.1985). 

Η παρούσα ισχύει απο την κοινοποίησή της και πριν τη δημοσίευση 
στην Εφημερίδα της Κυβερνήσεως, σύμφωνα με τις διατάξεις του 
άρθρου 37 του Ν. 3200/1955 «περί διοικητικής αποκεντρώσεως». 

Η παρούσα απόφαση, με το σχεδιάγραμμα οριοθέτησης του οικι¬ 
σμού που τη συνοδεύει, να δημοσιευθεί στην Εφημερίδα της Κυβερνή¬ 
σεως. 

Βέροια, 31 Οκτωβρίου 1986 

Ο Νομάρχης 
ΝΙΚ. ΣΧΟΙΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3151/2023 (4) 

Τροποποίηση ρυμοτομικού σχεδίου Ιεράπετρας προς αναγνώριση δη¬ 
μοτικής οδού στη συνοικία Πάνω Μερά και επί της οδού Λασθέ- 

νους, Νομ. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Το Ν. 3200/55 «περί διοικητικής αποκεντρώσεως». 

2. Το υπ’ αριθ. 532/70 Ν.Δ. «περί συμπληρώσεως των διατάξεων 
περί διοικητικής αποκεντρώσεως». 

3. Το υπ’ αριθ. 712/70 Β.Δ. «π^ρί καθορισμού αρμοδιοτήτων 
κ.λπ. Περ/κών Αρχών Υπουργ. Δημ. Έργων». 

4. Το Ν. 1032/1980 (ΦΕΚ 57Α/14.3.80) «περί συστάσεως 
Υπουργείου Χωροταξίας, Οικισμού και Περιβάλλοντος». 

5. Το άρθρ. 21 του από 3.4.29 Δ/τος περί ΓΟΚ. 

6. Υα άρθρ. 1, 2, 3 και 70 του από 17.7.23 Ν. Δ/τος «περί 
σχεδίων πόλεων κ.λπ.» όπως μεταγενέστερα τροποποιήθηκαν και συ¬ 
μπληρώθηκαν. 

7. Τις διατάξεις του Α.Ν. 314/1968 «περί παροχής στον Υπουργό 
Βορείου Ελλάδος και τους Νομάρχας αρμοδιότητας επί θεμάτων 
εγκρίσεως, επεκτάσεως ή τροποποιήσεως σχεδίων πόλεων και οικι¬ 
σμών» (ΦΕΚ 47Α/1968) όπως τροποιήθηκε και συμπληρώθηκε με 
το Ν.Δ. 1018/71(ΦΕΚ 220Α/1971). 

8. Το από 17.9.1947 Β. Δ/γμα με το οποίο εγκρίθηκε το ρυμοτο¬ 
μικό σχέδιο της πόλης Ιεράπετρας. 


9. Την υπ’ αριθ. 29/86 απόφαση του Δημοτικού Συμβουλίου Ιερά¬ 
πετρας με την οποία προτείνεται η τροποποίηση του ρυμοτομικού 
σχεδίου Ιεράπετρας στην περιοχή Πάνω Μερά προς αναγνώριση ως 
δημοτικής, υφισταμένης ιδιωτικής οδού παρόδου της οδού Λασθένους 
για την προσαρμογή του σχεδίου προς την επιτόπου υφισταμένη κατά¬ 
σταση και την εξυπηρέτηση των κυκλοφοριακών αναγκών της περιο¬ 
χής- 

10. Το γεγονός ότι η αναγνώριση υφισταμένης οδού δια μέσου 
οικοδομικού τετραγώνου αποβλέπει στην επαύξηση των κοινοχρήστων 
χώρων και την εξυπηρέτηση των κυκλοφοριακών αναγκών της περιο¬ 
χήν 

11) Τη σύμφωνη γνωμοδότηση του Περ/κού Συμβουλίου Χ.Ο.Π. 
Ν. Λασιθίου, διατυπωθείσα στην υπ’ αριθ. 114/86 πράξη του, απο¬ 
φασίζουμε: 

Εγκρίνεται η τροποποιήηση του ρυμοτομικού σχεδίου στη συνοικία 
Πάνω Μερά και επί της οδού Λασθένους δι’ αναγνωρίσεως υφισταμέ- 
νης οδού, όπως σημειούται στο από 22.10.86 θεωρημένο υπό του 
Προϊστ/νου Τμήματος Πολεοδομίας και Πολεοδομικών Εφαρμογών 
Ν. Λασιθίου τοπογραφικό διάγραμμα υπό κλίμακα 1:500 που συνο¬ 
δεύει αυτή την απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
η δε ισχύς της άρχεται από της δημοσιεύσεως. 

Άγιος Νικόλαος, 30 Οκτωβρίου 1986 
Ο Νομάρχης 
Γ. ΤΖΑΝΑΚΑΚΗΣ 

Καθορισμός ορίων οικισμού Μεγαλοχωρίου, κατηγοριοποίησή του και 
καθορισμός όρων αρτιότητοις και δόμησης στο Ν. Λέσβου. 

Ο ΝΟΜΑΡΧΗΣ ΛΕΣΒΟΤ 
’ Εχεντας υπόψη: 

1. Τις διατάξεις του Π.Δ. 24.4/3.5.1985 «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων - χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συ¬ 
μπληρώθηκε από τους μελετητές που αναφέρουμε παραπάνω, σύμ¬ 
φωνα με τις υποδείξεις των προδιαγραφών του Υ.Χ.Ο.Π. για τη με¬ 
λέτη. 

4. Τη με αριθ. 48/15.10.86 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Μεγαλοχωρίου Λέσβου στις κατη¬ 
γορίες στάσιμος, ενδιαφέρων, μεσαίος. 

2. Καθορίζουμε το όριο του οικισμού Μεγαλοχωρίου Λέσβου όπως 
αυτό φαίνεται στην αεροφωτογραφία του οικισμού 1:5.000 που επισυ¬ 
νάπτουμε και ορίζεται από τα σημεία 1, 2, 3 έως 16, 17, 1. 

3. Γενικοί όροι δόμησης: 

α. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. της24.4.85 (ΦΕΚ 181 Δ’/3.5.1985) 
και για τον οικισμό Μεγαλοχωρίου είναι άρτια τα γήπεδα που βρίσκο¬ 
νται μέσα στα όρια του οικισμού και έχουν ελάχιστο εμβαδό 300 τ.μ. 


β. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Μεγαλοχω¬ 
ρίου Λέσβου όπως αναγράφονται στο συνημμένο δελτίο αρχιτεκτονι¬ 
κής αναγνώρισης, από τους όρους αυτούς είναι υποχρεωτικοί αυτοί 
που ορίζει το Π.Δ. 24.4/3.5.1985 (ΦΕΚ 181 Δ /3.5.85) άρθρο 8 
και σύμφωνα με την κατηγορία που ανήκει ο οικισμός ως αδιάφορος, 
ενδιαφέρων ή αξιόλογος. 

5. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων σύμ¬ 
φωνα με τα οριζόμενα ατις διατάξεις της παρ. 1 του άρθρου 6 του 
από 24.4.1985 Π. Δ/«.·*;. 

β. Να εξασφαλίζετα. οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύοιν όσα ορίζει το Π. Δ/γμα της 24.4.1985 
(ΦΕΚ 181 Δ/3.5.1985). 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήυεως. 

Μυτιλήνη, 21 Οκτωβρίου 1986 
Ο Νομάρχης 
Ν. ΣΗΦΟΥΝΑΚΗΣ 








